cyanic-selkie/wikianc huggingface dataset:
Կայծեր (վեպ)
Այլաբանությունը վեպում
Ամբոխի մեջ նախապատրաստական ծրագիրը ընդհանրացնելու համար Րաֆֆին դիմել է նաև գեղարվեստական մի ինքնատիպ հնարքի։ Նա այլաբանության է ենթարկել Ֆարհատի կերպարը։ Հանձին Ֆարհատի՝ Րաֆֆին նկատի է ունեցել արևմտահայությանը։ Նրա անձի մեջ Րաֆֆին մարմնավորել է ժողովրդի նոր սերնդի հավաքական կերպարը։ Ֆարհատի ընտանեկան պատմության, կրթության, առհասարակ նրա կենսագրության մեջ Րաֆֆին այլաբանորեն խտացրել է պարսկահայ և արևմտահայ ժողովրդի սոցիալ–տնտեսական կյանքը, իսկ նրա մտածելակերպի մեջ իր անդրադարձն է գտել ժողովրդի կրոնական և սոցիալ-հասարակական գաղափարների հոգեբանությունը՝ իր բոլոր ստվերոտ կողմերով։ Այն, ինչը կաշկանդում էր արևմտահայությանը և թույլ չտվեց նրան հետևելու բալկանյան ժողովրդների օրինակին։
Վեպի հերոսներն ու նրանց գաղափարները
«Կայծեր»-ը գրվել է հիշատակային վեպի սկզբունքով։ Ամեն ինչ պատմում է հերոսներից մեկը՝ Ֆարհատը, որն ականատես է լինում բոլոր իրադարձություններին և վերարտադրում է իր հայեցակետը։ Շփվելով ազգային–ազատագրական պայքարի գաղափարախոսությունը արտահայտող մարդկանց հետ՝ Ֆարհատը դեպքերը վերապատմելու ընթացքում դրսևորում է իր ինքնագիտակցության ձևավորումը։ Հայ ժողովրդի մեջ ի սկզբանե նստած էր ստրկական հոգեբանությունը, որը Ֆարհատի մտածողության մեջ կամաց-կամաց տեղի է տալիս ազատագրական մտածողությանը, թեև Ֆարհատը ազատագրական պայքարի գլխավոր մասնակիցներից չէր։ Այդ ստրկական մտածողությունը գալիս էր դեռ ընտանիքից, իսկ Տեր–Թոդիկի դպրոցն այն ավելի է ամրապնդում, որը քարոզում էր կույր հնազանդություն։ Այս ստրկական մտածողությամբ և թշվառ վիճակում, երբ Ֆարհատը որոշում է գետը գցվելով՝ վերջ տալ իր կյանքին, հանդիպում է Կարոյին, որը նրա դասընկերն էր և վաղուց էր փախել Տեր–Թոդիկի դպրոցից։ Կարոն և իր ընկերները (Ասլանը, Սագոն) որսորդ Ավոյի և վերջինիս դուստր Մարոյի հետ միասին դառնում են Ֆարհատի նոր դաստիարակները։ Ֆարհատը Ասլանի հետ ճանապարհորդում է Հայաստանի տարբեր վայրերում և անձամբ է տեսնում հայ ժողովրդի թշվառ վիճակը, որը, հետամնացության շղարշով կուրացած, ենթարկվում է ազգային և օտար հարստահարիչների գազանային շահա-գործմանը, բարբարոս տիրապետողների նողկալի կամայականությանը։ Կյանքը վերափոխում է Ֆարհատին և նա հանգում է ազատագրության պայքարի գաղափարներին։ Բայց ո՞րն է այդ գաղափարի հենակետը։ Վեպի հերոսները (Ասլան, Կարո, Որսորդ Ավո, …) ազատագրական պայքարի հույսերը կապում են միայն հասարակ ժողովրդի հետ։ Սակայն, ազատագրական շարժման գաղափարախոսությունը միատարր, միասնական բնույթ չի կրում։ Ազատագրական շարժման կազմակերպման հարցում տարբեր են Ասլանի և Կարոյի տեսակետները։ Ասլանը լուսավորության և գիտության երկրպագուն է։
Նրա տեսակետով ժողովրդի ազատագրության իդեալը կարելի է կենսագործել կրթության և գիտության միջոցով։ Նա ընդունում էր նաև ժողովրդի ազատագրության ուղին, սակայն, նրա տեսակետով այդ հնարավոր է այն դեպքում, եթե ժողովուրդը հասել է ինքնագիտակցության և տիրապետում է ազատագրության գաղափարներին։ Սակայն, ժողովուրդը դեռ այդ մակարդակին չի հասել, ուստի պետք է նախ նախապատրաստել նրան և նոր անցնել ազատագրական պայքարին։ Սա է Ասլանի տեսակետը։ Կարոն ավելի արմատական է և պահանջում է սուրն ուղղել ոչ միայն օտար բռնակալների, այլև ներքին հարստահարիչների դեմ։ Ասլանը դեմ է այս գաղափարներին և գտնում է, որ նախ պետք է ժողովրդի մեջ սերմանել ազատագրական ոգի և նոր հարել ապստամբության։ Սակայն, քանի որ չկա մի զորեղ ձեռք, որ բարձրացնի ժողովրդին և կանգնեցնի մարդկային ազատ իրավունքների վրա, ուստի մնում է միայն բորբոքել նրա կենսական ուժերի տակավին անզոր կայծերը, որպեսզի գալով ինքնագիտակցության՝ ինքը ելք որոնի տիրող հակասական պայմաններից դուրս գալու համար։ Այս տեսակետին են հարում վեպի շատ հերոսներ, սակայն, այդ հարցում այլ պատրանքներ է փայփայում Կարոն։ Կարոն հանգում է բռնությամբ հասարակական չարիքը կործանելու մտքին։ Նա կարծում է, որ անհրաժեշտ է բռնի ուժով խորտակել ստրկական լուծը, հասարակությունը ազատագրել սոցիալական և քաղաքական ստրկությունից, այնուհետև մարդը ինքը կտիրապետի ազատության գաղափարին։
Հեղինակի եզրահանգումը
Ինչքան էլ Րաֆֆին փորձում է հիմնավորել Ասլանի գաղափարախոսությունը, այնուամենայնիվ, ի վերջո հակվում է Կարոյի դավանած գաղափարին։ «Ամրոցի աղջիկը» գլխում Րաֆֆին ներկայացնում է այնպիսի պատկերներ, որոնք հաստատում են Կարոյի դավանած սկզբունքների արդարացիությունը։ Րաֆֆին ներկայացնում է Հայաստանը երկար տարիներ հետո. Հայաստանը ենթարկվում է բազմաթիվ աղետների՝ սով, համաճարակ, բարբարոսական հարձակումներ, որոնք կործանում էին երկիրը, բայց, ի վերջո, այս ամենից հոգնած ժողովուրդը դիմում է զենքի և կործանում բոլոր չարիքները։
Այս է նրա պատմական արժեքը։
«Կայծեր» վեպում պայքարը իբրև գործողություն և դրա հետևանքները Րաֆֆին նպատակային խնդիր չի դարձրել, սակայն, որոշ ուսումնասիրողներ, ցանկանալով «Կայծեր»-ի վիպական ավարտի մեջ տեսնել պայքարի ու կռվի գործողություն, շրջանցելով Րաֆֆու մտադրությունը, հանգել են այն եզրակացության, որ «Կայծեր»-ը մնացել է անավարտ։ Բայց այն իրականում ավարտված վեպ է։ «Համրը» գլխով Րաֆֆին ավարտում է նախապատրաստական ծրագրի առաջին շրջափուլը։ Որոշ իմաստով այս գլուխը յուրատեսակ վերջերգ է «Կայծեր»-ի և նախերգ նախապատրաստական գործի մի նոր շրջափուլի համար։
Հասարակական ընդունելությունը
«Կայծեր»-ի լույս տեսնելուց հետո ծավալվում է մի հսկայական բանավեճ «Կայծեր» վեպի շուրջը։ Առաջադիմական հասարակությունը, մտավորականությունն ու քննադատները հանդես են գալիս «Կայծեր»-ի պաշտպանությամբ, սակայն, կղերական հետամնաց հասարակությունը, ի դեմս Հայկունու, հանդես է գալիս զրպարտություններով և քննադատություններով՝ փորձելով ոչնչի հավասարեցնել «Կայծեր»-ի գեղարվեստական արժեքը։ Թեև Րաֆֆու հակառակորդները հասնում են նրան, որ գրաքննության ժամանակ «Կայծեր»-ի լավագույն մասերը կրճատվում են, իսկ Րաֆֆին մեղադրվում է հայ ազատագրական կազմակերպությունների հետ կապեր ունենալու, Միքայել Նալբանդյանի գաղափարներին հարելու, ժողովրդին ապստամբության հրահրելու մեջ, Րաֆֆու տունը խուզարկվում է և այնտեղ հայտնաբերված բոլոր ձեռագրերը բռնագրավվում են, իսկ Րաֆֆու դեմ նույնիսկ մահափորձ է կազմակերպվում, այնուհանդերձ առաջավոր մտավորականությունն ու հասարակությունը գնահատում է «Կայծեր» վեպը՝ այն համարելով Րաֆֆու գրած լավագույն գործերից մեկը։ «Կայծեր»-ը հասնում է լայն ճանաչողության և դեռևս հեղինակի կենդանության օրոք տպագրվում է Գրիգոր Արծրունու «Մշակ» թերթում և առանձին գրքով Թիֆլիսում։
Գրականություն
Կատեգորիա:Րաֆֆու վեպեր
Ամորֆա թփային
Ամորֆա թփային (Amórpha fruticósa), բակլազգիների ընտանիքի թիթեռածաղկավորների ենթաընտանիքի բույս։ Տերևաթափ բույս է՝ մինչև 6 մ բարձրությամբ, դեպի վեր ուղղված բազմաթիվ ճիպոտանման ճյուղերով։ Դրանք սկզբում ծածկված են լինում աղվամազով, որից ազատվում են հետագայում։ Ճյուղերը մոխրադարչնագույն են։ Ջերմասեր ու լուսասեր բույս է։ Կարող է հարմարվել ցանկացած հողի մեջ։ Բավականին չորադիմացկուն է։ Օգտագործվում է թեք լանջերի անտառապատման համար։ Աճում է այնպիսի պայմաններում, որում այլ բույսեր կարող են ոչնչանալ։
Բույսի պտուղները պարունակում են ամորֆին գլյուկոզ (гликозид), վատ է լուծվում սառը ջրում։ Ամորֆինն ունի հանգստացնող հատկություն։
Տարածում
Բնական պայմաններում աճում է Հյուսիսային Ամերիկայում՝ Հյուսիսային Կարոլինա, Ինդիանա, Այովա, Միսսուրի, Կանզաս, Նեբրասկա։
Թփային ամորֆա բույսն աճում է Կանադայի արևմտյան մասը։ Ընդհանուր առմամբ ընդգրկում է ողջ ԱՄՆ-ի տարածքը, Մեքսիկայի հյուսիսային շրջանները։ Ժամանակի ընթացքում ադապտացվել է Եվրոպայի և Ասիայի կլիմային և պայմաններին ։
Հայաստան ներմուծվել է 20-րդ դարի 30-ական թվականներին։ Լայնորեն տարածում է գտել Հայաստանի ցածրադիր վայրերում, տաք գոտու արհեստական անտառներում։
Կենսաբանական նկարագիր
Միջինում 1-2 մ բարձրությամբ թուփ է։ Տերևները բարդ փետրաձև են, մինչև 30 սմ երկարությամբ։ Կազմված են 11-25 տերևիկներից, որոնք նեղ կամ լայն էլիպսաձև են։ Տերևներն ունեն 1,5-4 սմ երկարություն և 0,6-1,8 սմ լայնություն։ Վերին հատվածում վառ կանաչ են, իսկ ներքևի մասում՝ բաց կանաչավուն։ Կեղևը մուգ մոխրագույն է կամ դարչնագույն։ Կոթունները կարճ են։ Ծաղիկները ծիրանակապտավուն են։ Ծաղիկները հավաքված են 7-15 սմ երկարությամբ հուրաններում։ Բույսի ունդերն ունեն 0,8-0,9 սմ երկարություն, որոնցից յուրաքանչյուրում գտնվում է մեկական սերմ։ Արմատային առատ մացառներ է տալիս։
Բույսը ծաղկում է մայիսից հունիս ամիսների ընթացքում։ Ծաղկումը տևում է 25 օր։ Պտուղները հասունանում են սեպտեմբեր ամսին։
Արտաքին հղումներ
Կատեգորիա:Բակլազգիներ Կատեգորիա:Հայաստանի թփատեսակներ Կատեգորիա:1753 թվականին նկարագրված բույսեր
Անդրեյ Վորոնիխին
Վորոնխին Անդրեյ Նիկիֆորովիչ (Андрей Никифорович Воронихин, ), ռուս ճարտարապետ, կլասիցիզմի ներկայացուցիչ։ Մինչև 1785 թվականը՝ կոմս Ա․ Ս․ Ստրոգանովի ճորտը, հետագայում ազատագրվել է։ 1777 թվականից սովորել է գեղանկարչություն Մոսկվայում, ինչպես և ճարտարապետ Վ․ Ի․ Բաժենովի և Մատվեյ Կազակովի մոտ։ 1779 թվականից ապրել է Սանկտ Պետերբուրգում, 1786–1790 թվականներին՝ արտասահմանում։
Կենսագրություն
1797 թվականից Սանկտ Պետերբուրգի գեղարվեստի ակադեմիայի «հեռանկարային գեղանկարչության» ակադեմիկոս («Ստրոգանովի պալատի պատկերասրահի տեսքը», ջրաներկ, 1793 թվական, Էրմիտաժ, Լենինգրադ և «Ստրոգանովի ամառանոցի տեսքը», յուղաներկ, 1797 թվական, Ռուսաստանի թանգարան, Լենինգրադ, նկարների համար), 1802 թվականից՝ պրոֆեսոր։ Վորոնիխինի վաղ շրջանի գործերից են՝ Ստրոգանովի պալատի (Պետերբուրգ) ինտերիերների հարդարումը (1793 թվական), Ստրոգանովի ամառանոցը (1795–1796 թվականներ, Պետերբուրգի մոտ)։
Գրականություն
Կատեգորիա:Ռուս ճարտարապետներ Կատեգորիա:Սանկտ Պետերբուրգ քաղաքում մահացածներ Կատեգորիա:1759 ծնունդներ Կատեգորիա:Հոկտեմբերի 17 ծնունդներ Կատեգորիա:1814 մահեր Կատեգորիա:Փետրվարի 21 մահեր
Կանա Նիշինո
Կանա Նիշինո, J-Pop երգչուհի, բառերի հեղինակ՝ ստորագրվելով SME Records' Newcome Inc-ի հետ։ Նրա առաջին ելույթն եղել է 2008 թվականի փետրվարի 20-ին, "I" երգով։ CNN-ը ասում էր, որ նա ամենահայտնի երգչուհին է Շիբույայում և Տոկիոյում։
Ճապոնական Ոսկե Սկավառակ Մրցանակ
Կատեգորիա:Երգչախմբեր Կատեգորիա:Ճապոնացի երգչուհիներ Կատեգորիա:Բանաստեղծներ այբբենական կարգով
Սանտ Իլարիո դ’Էնցա
Սանտ Իլարիո դ’Էնցա (Sant'Ilario d'Enza), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Կոմունայի հովանավորն է Սուրբ Եվլալիան։ Տոնը նշվում է դեկտեմբերի 10-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Լինդա Բոստրյոմ Կնաուսգոր
Ինգրիդ Լինդա Ֆիլիպպա Բոստրյոմ Կնաուսգոր (շվեդերեն՝ Ingrid Linda Philippa Boström Knausgård, ), նորագույն ժամանակների շվեդ բանաստեղծուհի, արձակագիր, ժուռնալիստ։
Կենսագրություն
Նա զբաղվում է նաև ժուռնալիստական աշխատանքով. 2013 թվականի սկզբից աշխատակցում է Ystads Allehanda պարբերականին ։
Արտաքին հղումներ
Կատեգորիա:Կին գրողներ Կատեգորիա:Շվեդ գրողներ Կատեգորիա:Շվեդ բանաստեղծուհիներ Կատեգորիա:Շվեդ արձակագիրներ Կատեգորիա:Շվեդ լրագրողներ
Պիանելո Վալ Տիդոնե
Բնակչությունը կազմում է 2207 մարդ։ Բնակչության միջին խտությունը՝ 60.64 մարդ/կմ²։ Զբաղեցնում է 36.39 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Կոմունայի հովանավորներն են Սուրբ Մավրիկիոսը, տոնը նշվում է սեպտեմբերի 22-ին, և Սուրբ Կոլումբանը։
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ցուկինիի ծաղիկներ
Ցուկինիի և դդմիկի ծաղիկներ, Cucurbita pepo (դդմավորներ) տեսակի բույսերի՝ ցուկինի, դդմիկի և այլ, ուտելի ծաղիկներ։ Արևելյան, միջերկրածովյան, իսպանական, մեքսիկական, Պրովանսի խոհանոցներում տարածված մթերք է։
Սննդի մեջ կարող են օգտագործվել ինչպես արական, այնպես էլ իգական ծաղիկներ, սակայն սովորաբար հավաքում են միայն արականը, մի քիչ թողնելով փոշոտման համար ։ Բույսի վրա մնացած իգական ծաղիկները հասունանում են մինչև պտուղներ՝ ցուկինի և դդմիկ։
Դդումավորների ծաղիկներն օգտակար են և ունեն ցածր կալորիականություն։ Դրանք պարունակում են ասկորբինաթթու, վիտամին B1, կալիում, լյուտեին ։ Ծաղիկներն ունեն նուրբ բույր, որը հիշեցնում է երիտասարդ ցուկինի, դրանք կարելի է ուտել հում վիճակում ։
Ֆրիտետներ պատրաստելու համար, ծաղիկները տապակում են ջնարակում, խառնում ձվի դեղնուցի հետ սառը ջրով, գարեջրի կամ կվասի հետ միաժամանակ։ Նուրբ, թեթև հյուսվածք ստանալու համար, ավելի լավ է սպիտակուցը հարել առանձին-առանձին։ Ծաղիկները ընկղմում են ջնարակի մեջ, տապակվում են մոտ մեկ րոպե, այնուհետև հեռացնում են ավելորդ յուղը ։
Լցոնման համար անհրաժեշտ է ընտրել ավելի խոշոր ծաղիկներ։ Ծաղկաթերթերը փխրուն են, այդ պատճապռով պետք է աշխատել բավականին զգույշ, և օգտագործել լավ մանրացված լցոնում։ Լցոնած ծաղիկները դասավորում են թավայի մեջ, ապա համեմում աղով և պղպեղով, ցանկության դեպքում լցնում են պանրիր, ցրցողում ձիթապտղի յուղով, գինով կամ արգանակով, ապա՝ թխում ։ Ծաղիկների լցոնատ պատրաստելու համար օգտագործում են՝ մսային, բանջարային կամ սնկային ջնարակ, բանջարային խյուս, բրինձ, անձրուկ, ծովամթերքային խճողակ և պեստո։ Յուրահատուկ ուտեստ է ստացվում մսով լցոնելիս ։ Լցոնված ցուկկինի ծաղիկները արևելյան խոհանոցում պատրաստում և ուտում են որպես տոլմա(Հուն. Kolokithoanthoi, թուրք. Kabak çiçeği dolması)։ Լցոնումը հաճախ պատրաստում են փափուկ պանրից  ։
Ծանոթագրություններ
Կատեգորիա:Ադրբեջանական խոհանոց Կատեգորիա:Բուլղարական խոհանոց Կատեգորիա:Հունական խոհանոց Կատեգորիա:Թուրքական խոհանոց Կատեգորիա:Լցոնված բանջարեղենային ուտեստներ Կատեգորիա:Բանջարեղենով ուտեստներ
Կավալերլեոնե
Կավալերլեոնե  (իտալ․՝Cavallermaggiore), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 610 մարդ (2008 թվականի տվյալներով)։ Բնակչության խտությունը 38 մարդ/կմ²։ Տարածքը՝ 16 կմ²։ Փոստային ինդեքս՝ 12030։ Հեռախոսային կոդ՝ 0172։
Բնակավայրի հովանավորն է համարվում սուրբ Ռոմանը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Արամ Դանիելյան
Արամ Ռազմիկի Դանիելյան, Հրազդանի քաղաքապետ ։
Կենսագրություն
Ծնվել է 1962 թվականին Աղվանաձոր գյուղում, Հրազդանի շրջան, Հայկական ԽՍՀ։ Ավարտել է Աղավնաձորի միջնակարգ դպրոցը։ 1981-1986 թվականներին սովորել և ավարտել է Երևանի Կառլ Մարքսի անվան պոլիտեխնիկական ինստիտուտի էներգետիկայի ֆակուլտետը ։
Աշխատանքային գործունեություն
1987-1989 թվականներին աշխատել է Հրազդանի ՊՇԵԿ-ում` որպես ինժեներ, իսկ 1989-1993 թվականներին աշխատել է Հրազդանի քաղաքային խորհրդում` որպես հրահանգիչ։ 1992 թվականին ընտրվել է Հրազդանի քաղաքային խորհրդի պատգամավոր։ 1993 թվականին աշխատել է քաղխորհրդի գործկոմում` սոցիալական ապահովության բաժնի պետի պաշտոնում։ 1995 թվականին ընտրվել է Հրազդանի շրջանային և քաղաքային միացյալ սոցիալական ապահովության Հրազդանի տարածքային կենտրոնի տնօրեն։ 1997 թվականին դարձել է ՀՀ կենսաթոշակային հիմնադրամի Հրազդանի տարածքային կենտրոնի տնօրեն ։
1998 թվականին անդամագրվել է Հայաստանի Հանրապետական կուսակցություն ։
2002 թվականին ընտրվել է Հրազդանի քաղաքապետ ։
Որդու կողմից մահացու վրաերթի կատարման հետ կապված սկանդալ
2017 թվականի հունիսի 8-ին Հրազդանում տեղի էր ունեցել մահվան ելքով վրաերթ՝ ժամը 12։30-ի սահմաններոմ Nissan Teana մակնիշի 444 ԼԼ 70 համարանիշի ավտոմեքենայի վարորդը Հրազդան քաղաքում՝ Շահումյան փողոցում, վրաերթի է ենթարկել հետիոտնին։ Բացի այդ, որոշ աղբյուրներ հայտնում են, որ ավտոմեքենան հաշվառված է Հրազդանի քաղաքապետարանի հաշվեկշռում և սպասարկում է Հրազդանի քաղաքապետ Արամ Դանիելյանին ։
Վրաերթի հետևանքով անգիտակից վիճակում հիվանդանոց է տեղափոխվել 1959 թվականին ծնված Վալերի Թորոսյանը, որը գիտակցության չգալով՝ մահացել է։ Վալերի Թորոսյանին վրաերթի ենթարկելու դեպքի առթիվ Քննչական կոմիտեի Կոտայքի մարզային քննչական վարչությունում հարուցվել է քրեական գործ ՀՀ քրեական օրենսգրքի 242-րդ հոդվածի 2-րդ մասով ։ Ոստիկանության Հրազդանի բաժինը հայտնել էր, որ նույն օրը՝ հունիսի 8-ին դեպքի վայր է ներկայացել 32-ամյա տղամարդ և ըստ իր խոսքերի իր կողմից վարած «Նիսսան Տիանա» մակնիշի ավտոմեքենայով Քաղսի գյուղից Հրազդան տանող ճանապարհին` Շահումյան փողոցում, նախկին Կաթի գործարան հարևանությամբ, վրաերթի է ենթարկել Վալերի Թորոսյանին ։
Սակայն, ինչպես հայտնել է Ոստիկանության Հրազդանի բաժինը, ձեռնարկված օպերատիվ-հետախուզական միջոցառումների շնորհիվ պարզվել է, որ Վալերի Թորոսյանին վրաերթի ենթարկելու ժամանակ ղեկին եղել է ոչ թե ոստիկաններին ներկայացած 32-ամյա տղամարդը, այլ 17-ամյա երիտասարդ։ Նույն օրը՝ հունիսի 8-ին ժամը 21-ին, այդ 17-ամյա երիտասարդը ներկայացել է Կոտայքի մարզային քննչական վարչություն, տվել խոստովանական ցուցմունք, որ ինքն է Վալերի Թորոսյանին վրաերթի ենթարկել և դեպքից հետո ինքնազգացողությունը վատանալու պատճառով դիմել է բուժօգնության։ Պարզվել է, որ 17-ամյա երիտասարդը Հրազդանի քաղաքապետ Արամ Դանիելյանի որդին է՝ 17-ամյա Ռազմիկ Արամի Դանիելյանը, ով ոստիկանություն է ներկայացել հոր՝ քաղաքապետ Արամ Դանիելյանի հետ ։
Իրավապաշտպան Արթուր Սաքունցի պնդմամբ՝ վրաերթի դեպքում պատասխանատվության պետք է ենթարկվի ոչ միայն վրաերթ իրականացրած անձը՝ քաղաքապետի 17-ամյա որդին, այլ նաև նրա հայրը՝ քաղաքապետ Արամ Դանիելյանը։ Սաքունցի պնդմամբ, տվյալ դեպքում կա նաև պաշտոնական անփութության կամ պաշտոնական դիրքի չարաշահման հանգամանքը, որը հասցրել է ծանր հետևանքների, այսինքն քրեական գործի շրջանակներում պետք է որպես մեղադրյալ ներգրավվի նաև քաղաքապետը
Հատկանշական է, որ մի քանի օր անց Հրազդան քաղաքի ավագանին որոշում է կայացրել Հրազդան համայնքի 2017 թվականի բյուջեի պահուստային ֆոնդից կատարել 6 միլիոն 200 հազար դրամ հատկացում՝ մեքենա գնելու նպատակով։ Հատկացումը կատարվել է «Այլ մեքենաներ և սարքավորումներ» հոդվածով ։
Ընտանիք
Ամուսնացած է, ունի 4 երեխա ։
Ծանոթագրություններ
Կատեգորիա:Հրազդանի քաղաքապետեր Կատեգորիա:ՀՊՃՀ շրջանավարտներ Կատեգորիա:Աղավնաձոր (Կոտայքի մարզ) գյուղում ծնվածներ Կատեգորիա:1962 ծնունդներ
Հանքավայրեր
Հանքավայրեր, միներալային կուտակումներ երկրակեղևում, որոնք առաջացել են այս կամ այն երկրաբանական պրոցեսի հետևանքով։ Հանքանյութի քանակի ու որակի տեսակետից շահագործման համար պիտանի հանքավայրեր անվանվում են արդյունաբերական։ Առաջանում են տարբեր երկրաբանական՝ ներծին (մագմատոգեն), արտածին ու մետամորֆոգեն պրոցեսների ընթացքում և համապատասխանաբար միավորվում են երեք գենետիկ խմբերում։ Ներծին կամ մագմատոգեն հանքաոայրերն առաջանում են մագմատիկ հալոցքների հետ սերտ կապի մեջ։ Անմիջականորեն մագմատիկ փուլում առաջանում են, այսպես կոչված, բուն մագմատիկ հանքավայրերը՝
Վերջիններս բաժանվում են հետևյալ խմբերի՝
Արտածին հանքավայրերի մեջ առանձնացնում են երեք մեծ խմբեր՝
Կատեգորիա:Հանքային գործ
Ռեգգի Լի
Ռեգգի Վալդես (Reggie Valdez, ), ամերիկացի դերասան, առավել հայտնի որպես Ռեգգի Լի (Reggie Lee)։ Լին խաղացել է Բիլլ Կիմին «Փախուստ բանտից» («Prison Break») սերիալում, հայտնվել է Թայ Հուենգի դերում «Կարիբյան ծովի ծովահենները» սագայի երկու մասում, ինչպես նաև «Ֆորսաժ» («The Fast and the Furious») ֆիլմում։ 2011 թվականից մշտական դեր է խաղում NBC-ի «Գրիմ» («Grimm») սերիալում։
Կենսագրություն
Ռեգգի Լին ծնվել է կեսոն Սիթիում, Ֆիլիպիններ, Զինաիդա Թելմոյի և Հեսուս Էսպիրիտու Վալդեսի ընտանիքում և եղել է երեք եղբայրներից ավագը ։ Լին ազատորեն տիրապետում է անգլերենին, ինչպես նաև խոսում է թագալերեն։ Լինելով երեխա, նա ընտանիքի հետ տեղափոխվում է Պարմա և Ստրոնգսվիլ, Օհայո նահանգ, որտեղ Ռեգգին ավարտում է Պադուե ֆրանցիսկյան միջնակարգ դպրոցը ։ 1990-ական թվականներին Լին տեղափոխվում է Նյու Յորք, իսկ այնուհետև Լոս Անջելես, միայն նրա համար, որպեսզի նորից ազգային մակարդակով շրջագայության մեկնի «Երգող սրտեր», «Միսս Սայգոն» մյուզիքլներով և «Տոնի» մրցանակի հաղթող «Կարուսել» ինքնատիպ մյուզիքլով։ 1997 թվականին նա արժանանում է «Dramalogue» մրցանակի «FOB» և «Արևելա-արևմտյան խաղացողներ» պիեսներում իր խաղի համար։ Լին նաև գլխավոր դեր է կատարում «Բարձրացրու վագրին լեռան վրա» պիեսում։
«Ֆորսաժ» ֆիլմում օձի կաշի կրող և մոտոցիկլով երթևեկող սառնարյուն մարդասպան Լենս Նգուենի դերակատարումից հետո Լին նաև հայտնվում է որպես Թայ Հուանգ դիսնեյան «Կարիբյան ծովի ծովահենները։ Աշխարհի ծայրին» ֆիլմում։ Նա գաղտնի ծառայության հատուկ գործակալ Բիլ Կիմի դերն է կատարում Fox ալիքի «Փախուստ բանտից» բանտային դրամայում։ Նա իր կերպարին նկարագրում է որպես «զարմանալիորեն բարդ և խորամանկ»։ Նաև Լին հայտնվում է «Չինացու հնարավորությունը» («Chinaman’s Chance») անկախ ֆիլմում, Տիմոտի Բոտոմսի, Դենի Տրեխոյի, Թերեզա Ռասելի և Էռնեստ Բորգնայնի հետ։ Անձամբ Լին ասում է, որ «դա կարևոր պատմություն է, որը միանշանակ պետք է պատմվի»։
Այժմ Լին սերժանտ Վուի դերն է խաղում «Գրիմ» հեռուստաշոույում։
Արտաքին հղումներ
Կատեգորիա:1974 ծնունդներ Կատեգորիա:Հոկտեմբերի 4 ծնունդներ Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Բեմական կեղծանուններ
Լուիզա Լոուսոն
Լուիզա Լոուսոն (Louisa Lawson, ծննդյնա անունը՝ Ալբուրի, Albury, ), ավստրալիացի բանաստեղծ, գրող, հրատարակիչ, սուֆրաժիստ և ֆեմինիստ։
Բանաստեղծ և հեղինակ Հենրի Լոուսոնի մայրը։
Վաղ կյանք
Լուիսա Ալբուրին ծնվել է 1848 թվականի փետրվարի 17-ին, Նոր Հարավային Ուելս նահանգի Գուլգոնգ քաղաքի մերձակայքում գտնվող Գունտավանգ կայանում, Հենրի Ալբուրիի և Հարիեթ Ուինի ընտանիքում ։ Ընտանիքի 12 երեխաներից երկրորդն էր, և այդ ժամանակաշրջանի շատ աղջիկների նման դպրոցից հեռացել է 13 տարեկանում։ 1866 թվականի հուլիսի 7-ին՝ 18 տարեկան հասակում, Նոր Հարավային Ուելս նահանգի Մադգի քաղաքի մեթոդիստական եկեղեցում ամուսնացել է նորվեգացի նավաստի Նիլս Լարսենի (Պիտեր Լոուսոն) հետ ։ Նիլսը հաճախ աշխատանքի էր մեկնում ոսկու հանքեր կամ աներոջ հետ աշխատանքի՝ կնոջը թողնելով միայնակ չորս երեխաների հետ՝ Հենրի (1867), Ջեք (1869), Պոպի (1873) և Լյուսի (1877) երկվորյակը, որը մահացել է ութ ամսականում։ Լուիզան մեծ վիշտ է ապրել երկվորյաների մահվան պատճառով և մյուս երեխաների խնամքը թողել է ավագ զավակի՝ Հենրիի վրա, ինչը վատթարացրել է մոր և զավակի հարաբերություները և, նրանք հաճախ կռվում էին։ 1882 թվականին Լուիզան երեխաների հետ տեղափոխվել է Սիդնեյ, որտեղ ղեկավարել է գիշերօթիկ տներ ։
Հրատարակիչ
Լոուսոնը գիշերօթիկ տները վարելու ժամանակ խնայված գումարն օգտագործեց 1887 թվականին արմատական ֆեդերալ The Republican թերթում բաժնետոմսեր ձեռք բերելու համար։ Նա որդու՝ Հենրի հետ 1887-1888 թվականներին խմբագրել է The Republican թերթը, որը տպագրվել է Լուիզայի տնակում։ Թերթը կոչ էր անում Ավստրալիայի հանրապետությանը միավորվել «Ֆեդերալ Ավստրալիայի դրոշի՝ Հարավային ծովերի Մեծ հանրապետության ներքո»։  The Republican թերթին փոխարինել է Nationalist թերթը, բայց այն թողարկվել է երկու անգամ ։
Իր վաստակով և The Republican թերթում աշխատելու փորձի շնորհիվ Լոուսոնը կարողացավ 1888 թվականի մայիսին խմբագրել և հրատարակել Ավստրալիայում բացառապես կանանց կողմից ստեղծված The Dawn ամսագիրը, որը տարածվեց ամբողջ Ավստրալիայում և արտերկրում։ The Dawn-ն ուներ ֆեմինիստական ուժեղ հեռանկար և հաճախ էր անդրադառնում այնպիսի հարցերի, ինչպիսիք էին կանանց ընտրելու և պետական պաշտոն զբաղեցնելու իրավունքը, կանանց կրթությունը, կանանց տնտեսական և իրավական իրավունքները, ընտանեկան բռնությունը և ժուժկալությունը։ The Dawn-ը 17 տարի շարունակ (1888-1905) հրատարակվոել է ամեն ամիս, որի կազմում աշխատել են 10 կին։ Լոուսոնի որդին՝ Հենրին, նույնպես թղթակցել է թերթին՝ տրամադրելով իր բանաստեղծություններն ու պատմությունները, և 1894 թվականին The Dawn-ը տպագրեց Հենրիի առաջին գիրքը ՝ «Կարճ պատմվածքներ, բանաստեղծություն և արձակ»։
1904 թվականին Լուիզան հրատարակել է իր Dert and Do հատորյակը, 1905 թվականին հավաքել և հրատարակել է իր բանաստեղծությունները The Lonely Crossing and other Poems ժողովածուում ։
Սուֆրաժիստ
1889 թվականին Լոուսոնը հիմնադրել է The Dawn Club-ը, որը Սիդնեյում դարձել է ընտրական իրավունքի շարժման հանգույց։ 1891 թվականին Նոր Հարավային Ուելսի սուֆրաժիստական լիգան կանանց ընտրական իրավունքի արշավ է սկսել, և Լոուսոնը թույլ է տվել, որ Լիգան օգտագործի Dawn-ի գրասենյակը` անվճար տպագրելու բրոշյուրներ և գրականություն։ Երբ 1902 թվականին կանանց վերջնականապես տրվեց քվեարկությոան իրավունք և Նոր Հարավային Ուելսում ընդունվեց կանանց ընտրության մասին օրինագիծը, Լոուսոնը Խորհրդարանի անդամներին ներկայացվեց որպես «Նոր Հարավային Ուելս նահանգի սուֆրաժիստների մայրը»։ Ժամանակին կանանց համար համընդհանուր ընտրական իրավունքը հիմնական խնդիրը չէր, և Լոուսոնը չէր քննադատում կառավարությանը Ավստրալիայի աբորիգեններին ընտրության չթույլատրելու համար։
Հետագա կյանք
Լուիզա Լոուսոնը մահացել է 1920 թվականի օգոստոսի 12-ին՝ 72 տարեկան հասակում, երկարատև և ծանր հիվանդությունիցի հետո՝ Գլեդսվիլի հոգեբուժարանում։ Հուղարկավորությունը կատարվել է 1920 թվականի օգոստոս 14-ին, Ռուքվուդ գերեզմանատանը։ Թաղված է ծնողների կողքին՝ Անգլիական եկեղեցու հատվածում ։
Հիշատակ
1941 թվականին Sydney Morning Herald հայտնել է, որ Լուիզա Լոուսոնի հիշատակը հավերժացնելու համար Սիդնեյի Domain-ում կբացվի նրա հուշանկյուն-նստարանը ։
1975 թվականին Ավստրաիական փոստը Լուիզա Լոուսոնի պատվին թողարկել է նամականիշ, որը նախագծել է Des and Jackie O'Brien-ը, և այն մեկն էր այն վեց նամականիշների շարքից, որոնք թողարկվել են 1975 թվականի օգոստոսի 6-ին`Կանանց միջազգային տարվա կապակցությամբ։ Այն տպագրվել է Մելբուրնի Note Printing մասնաչյուղում ՝ լուսապատճենման գործընթացում օգտագործելով երեք գույն ։
Լուիզա Լոուսոնի պատվին է անվանվել Նոր Հարավային Ուելս նահանգի Մարիկվիլ քաղաքում գտնվող զբոսայգին։ Լուիզա Լոուսոնի արգելոցում կա մի մեծ գունագեղ խճանկար, որը պատկերում է «The Dawn»-ի կազմը և մի հուշատախտակ, որի իվրա գրված է. ասվում է. «Լուիզա Լոուսոն (1848-1920), սոցիալական ռեֆորմատոր, գրող, ֆեմինիստ և Հենրի Լոուսոնի մայրը։ Այս քարերը մնացել են նրա Մարվիվիլի Ռենվիկ փողոցում գտնվող տանից»։
Լուիզա Լոուսոնի կիսաշրջանը (Louisa Lawson Crescent) գտնվում է Գիլմորի Կանբերա արվարձանում ։
Արտաքին հղումներ
Կատեգորիա:Ավստրալիացի լրագրողներ Կատեգորիա:Ավստրալիացի ֆեմինիստ գրողներ Կատեգորիա:19-րդ դարի բանաստեղծներ Կատեգորիա:Կին գյուտարարներ Կատեգորիա:Ավստրալիացի սուֆրաժիստներ Կատեգորիա:Ավստրալիացի բանաստեղծներ Կատեգորիա:Կին խմբագիրներ
Մանկիկ (այլ կիրառումներ)
Մանկիկ անվանումը կարող է ունենալ հետևյալ կիրառումները․
Մինեսոտայի բարձր շենքերի ցանկ
Ստորև բերված շենքերի ցանկը ամերիկյան Մինեսոտա նահանգի բարձրությամբ 100 և ավելի մետր բարձրությամբ, 2015 թվականին նրանց թիվը հասավ 37- ի։ Նահանգի ամենաբարձր շենքը IDS Center[en] 241 մ բարձրություն ունեցող, որը բարձրությամբ է 54-րդ ԱՄՆ-ում ։
Ծանոթագրություններ
Կատեգորիա:Ցանկեր:ԱՄՆ Կատեգորիա:Ցանկեր:Ճարտարապետություն Կատեգորիա:Մինեսոտա
Պիոցանո
Պիոցանո  (Piozzano), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2008 թվականի տվյալների կազմում է՝ 802 մարդ։ Բնակչության միջին խտությունը՝ 13 մարդ/կմ²։ Զբաղեցնում է 61 կմ² տարածք։ Փոստային ինդեքս՝ 47010։ Հեռախոսային կոդը` +39 0543:
Կոմունայի հովանավոր սուրբն է Քրիստոս Փրկիչը։ Տոնակատարությունը Սուրբ Զատիկից հետո առաջին կիրակի օրն է։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ալեքսանդր Երիցյան
Ալեքսանդր Դավթի Երիցյան, հայ պատմաբան, հնագետ։
ՀԽՍՀ արվեստի վաստակավոր գործիչ Գարեգին Երիցյանի հայրը։
Արխիվային վավերագրերի ու փաստական նյութերի լայն օգտագործմամբ հայ ժողովրդի նոր շրջանի պատմության ամենաբազմազան հարցերին առաջին անգամ անդրադարձավ Ալեքսանդր Երիցյանը։ Ծավալելով իր գործունեությունը պատմական այդ կարևոր ժամանակաշրջանում, երբ Անդրկովկասի հասարակական-տնտեսական և քաղաքական կյանքում տեղի էին ունենում կարևոր տեղաշարժեր և ձևավորվում էին հայ քաղաքական հոսանքները Երիցյանը չդարձավ այդ հոսանքներից և ոչ մեկի հետևողական ախոյանը կամ գաղափարական պաշտպանը։ Նա հիմնականում միջին դիրք էր գրավում հայ պահպանողականության և լիբերալիզմի միջև։
Կենսագրություն
Ալեքսանդր Դավթի Երիցյանը ծնվել է Թիֆլիսում 1841 թ. հոկտեմբերի 24-ին ցարական աննշան պաշտոնյայի ընտանիքում։ Նրա ծնողները Սանահին գյուղից էին։ Սկզբնական կրթությունը ստացել Է Ներսիսյան դպրոցում 1851 թվականից, բայց շուտով թողնում է այն, 1854 թ. Երեսփոխյանի պանսիոնում որոշ ժամանակ սովորելուց հետո մտնում Է Թիֆլիսի գիմնազիա, որից ստիպված է լինում դուրս գալ վեցերորդ դասարանից՝ բրոնխիտ հիվանդության պատճառով։ Թեև Երիցյանը համալսարանական կրթություն չի ստանում, բայց զբաղվելով ինքնակրթությամբ դառնում Է իր դարի զարգացած մարդկանցից մեկը։ Գիմնազիան թողնելով և կյանքի ասպարեզ մտնելով՝ նա ընտրում է սկզբում պետական ծառայությունը, միառժամանակ զբաղվելով գրականությամբ։ Սկզբում՝ մոտ հինգ տարի, ծառայում Է Կովկասի փոխարքայության պալատում, ապա նահանգական կառավարչական դիվանատանը, այնուհետև՝ գլխավոր վարչությունում և այլն։ 1877-1878 թթ. ռուս-թուրքական պատերազմի ժամանակ Երիցյանը նշանակվում Է Լոռիս-Մելիքովի և Շելկովնիկովի մոտ, որպես առանձին հանձնարարությունների պաշտոնյա։ Պատերազմից հետո 80-ական թվականներին նա աշխատանքի է անցնում պետական կալվածքների մինիստրությունում։ Այստեղ աշխատելով նա մասնակցում է «Տիխեևի ծրագրած՝ Անդրկովկասի պետական գիւղերի ստորագրութեան ընդարձակ գործում, հետազօտելով Ղազախի գաւառը»։
Ալեքսանդր Երիցյանը հնագետ
1888 թ. Երիցյանը ստիպված թողել է ծառայությունը, քանի որ պետական գործերով հաճախակի կատարած գործուղումները քայքայել էին նրա թույլ առողջությունը։ Կյանքի վերջին 14-15 տարիները Երիցյանը անցկացրեց տանը, ամբողջապես նվիրվելով գիտությանը։
Ստեփան Մալխասյանցը 1902 թ. «Մշակ» պարբերականում անրադառնալով Երիցյանին, նրա գրական գործունեությունը բաժանում է երկու շրջանի. առաջինը 1870-1890 թթ., երբ նրա «գործունէութիւնը այնքան նշանաւոր չէ քանակութեամբ ու որակութեամբ», և երկրորդ շրջանը 90-ական թվականներին, երբ «շատանում է գրուածքների թիւը և մեծանում է նրանց ներքին գիտնական արժէքը»։ Առաջին շրջանում Երիցյանը հանդես է գալիս պարբերական հրատարակություններում մեծ քանակությամբ հայերեն և ռուսերեն լեզուներով գրված ընդարձակ ու համառոտ հոդվածներով, այն ինչ վերջին շրջանում տպագրում է առանձին մենագրություններ և ընդարձակ գործեր։ Մալխասյանցը այս երևույթը բացատրում է նրանով, որ առաջին շրջանում դեռ ծանոթանում էր նյութերի հետ և ուսումնասիրում, միարժամանակ աշխատելով տարբեր հիմնարկություններում ապրուստի միջոցներ էր վաստակում, որը բնականաբար խլում էր նրա ժամանակը և ուշադրությունը ։
Վախճան
Երիցյանը վախճանվել է Թիֆլիսում 1902 թվականի փետրվարի 21-ին, 61 տարեկանում, երկարատև հիվանդությունից հետո (սրտի արատ, թոքերի խրոնիկական բորբոքում)։ Երիցյանը ուներ մեկ որդի, որը այդ ժամանակ սովորում էր Սանկտ Պետերբուրգի գեղարվեստական ճեմարանում։ Փետրվարի 24-ին տեղի է ունեցել Ալ. Երիցյանի թաղման արարողությունը, մեծ բազմության ներկայութեան, ընդ որում՝ բազմաթիւ օտար յուղարկաւորողներ, վրաց գիտնական Կիւրոն եպիսկոպոսը։ Պատարագի ժամանակ եկած է Մկրտիչ Ա. Կաթողիկոսը (Խրիմյան Հայրիկը), որ բանախոսելով հանգուցյալի հիշատակին՝ մատնանիշ արել է հայ գրագետների անապահով նիւթական դրությունը։ Համառոտ խոսքով հանդես է եկել նաև վրացի հնագետ-պատմաբան Ջանաշվիլին։ Թաղումը տեղի է ունեցել Խոջիվանքի գերեզմանատանը՝ Րաֆֆու և Ծերենցի շիրիմներից ոչ հեռու։
Ծանոթագրություններ
Կատեգորիա:Հայ պատմաբաններ Կատեգորիա:Հայ հնագետներ Կատեգորիա:Հայագետներ
Սան Անդրես դե լա Բարկա
Սան Անդրես դե լա Բարկա (San Andrés de la Barca, Sant Andreu de la Barca, Sant Andreu de la Barca), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Բաշ Լոբրեգատ շրջանի կազմում։ Տարածքը զբաղեցնում է 5,53 կմ²։ Բնակչությունը՝ 26682 մարդ (2010 թվականի տվյալներով)։
Արտաքին հղումներ
Պաշտոնական կայք
Կատեգորիա:Իսպանիայի բնակավայրեր
Յուսուֆ Պոուլսեն
Յուսուֆ Պոուլսեն (Yussuf Poulsen, ), դանիացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի և Դանիայի ազգային հավաքականի կազմում։ Խաղում է կենտրոնական հարձակվողի դիրքում ։
Վաղ կարիերա
Պոուլսենը ֆուտբոլիստի կարիերան սկսել է Սկյոլդում։ Սկզբից նա խաղում էր պաշտպանական դիրքում, սակայն իր ընկեր Քենեթ Զոհորեի Կոպենհագեն տեղափոխությունից հետո նա դարձավ հարձակվող։
2008 թվականին՝ 14 տարեկան հասակում Պոուլսենը միացավ Լյունգբյուի ակադեմիային։ Իր պրոֆեսիոնալ դեբյուտը նշեց 2011 թվականի դեկտեմբերի 4-ին՝ Հորսենսի դեմ խաղում ։ Այս մրցաշրջանում նա չկարողացավ հաստատվել թիմի կազմում՝ անցկացնելով ընդամենը 5 հանդիպում, իսկ Լյունգբյուն դուրս մնաց Դանիայի Սուպերլիգայից։ Իր առաջին գոլը պրոֆեսիոնալ կարիերայում խփեց 2012 թվականի օգոստոսի 5-ին՝ Ակադեմիսկի դեմ խաղում ։ 2012-13 մրցաշրջանում Պոուլսենը դարձավ Լյունգբյուի հիմնական կազմի խաղացող՝ անցկացնելով 31 հանդիպում և դառնալով 11 գոլի ու 5 գոլային փոխանցման հեղինակ։
ՌԲ Լայպցիգ
2013 թվականի հուլիսի 3-ին Պոուլսենը պայմանագիր կնքեց այս մրցաշրջանում Գերմանիայի երրորդ դիվիզիոն տեղափոխված ՌԲ Լայպցիգի հետ ։ Իր պաշտոնական դեբյուտը ակումբի կազմում նշեց հուլիսի 19-ին՝ Հալեշերի դեմ խաղում ։ Իր առաջին գոլը խփեց օգոստոսի 24-ին՝ Ռոտ-Վայս Էրֆուրտի դեմ խաղում՝ այս խաղում դառնալով դուբլի հեղինակ և օգնելով Լայպցիգին հաղթել 2-0 հաշվով ։ 2013-14 մրցաշրջանում ՌԲ Լայպցիգը Պոուլսենի հետ տեղափոխվեց Երկրորդ Բունդեսլիգա, իսկ 2015-16 մրցաշրջանում՝ Բունդեսլիգա ։
Իր առաջին հանդիպումը Բունդեսլիգայում Պոուլսենը անցկացրեց 2016 թվականի օգոստոսի 28-ին՝ Հոֆենհայմի դեմ խաղում ։ Իր առաջին գոլը բարձրագույն դիվիզիոնում խփեց սեպտեմբերի 30-ին՝ Աուգսբուրգի դեմ խաղում ։ Իր առաջին մրցաշրջանում Բունդեսլիգայում Լայպցիգը զբաղեցրեց 2-րդ հորիզոնականը առաջնությունում՝ որակավորվելով Չեմպիոնների Լիգայի խմբային փուլին ։ Իր դեբյուտը Չեմպիոնների Լիգայում Պոուլսենը նշեց 2017 թվականի սեպտեմբերի 13-ին՝ Մոնակոյի դեմ խաղում՝ այս խաղում տալով գոլային փոխանցում ։
Միջազգային կարիերա
2018 թվականի մայիսին Պոուլսենը ընդգրկվեց Դանիայի՝ աշխարհի առաջնության համար վերջնական կազմում ։ 2018 թվականի հունիսի 16-ին՝ առաջնությունում Դանիայի առաջին՝ Պերուի դեմ խաղում նա դարձավ գոլի հեղինակ՝ օգնելով իր թիմին հաղթել 1-0 հաշվով   և ճանաչվելով հանդիպման լավագույն ֆուտբոլիստ  ։ Աշխարհի առաջնությունում Պոուլսենը անցկացրեց ևս 2 հանդիպում, իսկ Դանիան դուրս մնաց 1/8 եզրափակչում  ՝ հետխաղյա 11-մետրանոցների հարվածաշարում պարտվելով Խորվաթիային  ։
Միջազգային վիճակագրություն
2018 թվականի սեպտեմբերի 19-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Լյունգբյուի ֆուտբոլիստներ Կատեգորիա:ՌԲ Լայպցիգի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2020-ի ֆուտբոլիստներ
Պոնտենուրե
Պոնտենուրե (Pontenure), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 5575 մարդ։ Բնակչության միջին խտությունը՝ 158 մարդ/կմ²։ Զբաղեցնում է 33.8 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Բնակավայրի հովանավորն է սուրբ Պետրոս առաքյալը։ Տոնը նշվում է ամեն տարի հունիսի 29-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մարգալո Գիլմոր
Ընտանիք
Գիլմորը դերասան Ֆրենկ Գիլմորի և դերասանուհի Լորա Մակիլիվրեյի դուստրն էր և դերասանուհի Ռութ Ջիլմորի քույրը։ Նրա մեծ հորաքույրը բրիտանացի դերասանուհի-մենեջեր Սառա Թորնն էր, իսկ մեծ հորեղբայրներն էին դերասաններ Թոմաս Թորնը և Ջորջ Թորնը։
Կարիերա
Հայրական կողմից լինելով չորրորդ սերնդի դերասան՝ Գիլմորը կրթություն է ստացել Դրամատիկական արվեստների ամերիկյան ակադեմիայում։ Նրա դերասանական կարիերան տարածվել է 1917 թվականից մինչև 1961 թվականինը ։ Քննադատները նրան առաջին անգամ նկատել են 1919 թվականին «Հայտնի տիկին Ֆեյր» պիեսում, որում նրա խաղընկերներն էին Հենրի Միլլերը և Բլանշ Բեյթսը։ 1921 թվականին նա խաղացել է թոքաբորբով հիվանդ Էյլին Քարմոդիի դերը Յուջին Օ'Նիլի «Ծղոտը» ներկայացման մեջ։ 1936 թվականին կատարել է Մերի Հայնեսի դերը Կլեր Բութ Լյուսի «Կանայք» պիեսում, իսկ 1945 թվականին կատարել է Քեյ Թորնդայկի դերը «Միության պետություն» Պուլիցերյան մրցանակակիր պիեսում ։ Ջիլմորը պարբերաբար հայտնվում էր Թատերական գիլդիայի հետ։
1913 թվականին՝ 16 տարեկան հասակում Vitgment Studios կինոընկերության մի համր ֆիլմում, այնուհետև 1928 թվականին «Տան աղջիկ» կարճամետրաժ ֆիլմում նկարահանվելուց հետո Գիլմորն իր դեբյուտը կատարել է 1932 թվականին «Wayward» հնչուն կինոյում, բայց էկրան չի բարձրացել մինչև 1950-ական թվականները այնպիսի ֆիլմերում, ինչպիսիք են «Կատարյալ անծանոթներ» (1950), «Ահազանգ» (1951), «Կանանց աշխարհը» (1954), «Բարձր հասարակություն» (1956) և «Վեր ու վար» (1959) կինոնկարները։
Երկրորդ աշխարհամարտի տարիներին Ջիլմորը դեր էր կատարում «The Barretts of Wimpole Street» շրջիկ ներկայացման մեջ, որտեղ հանդես էր գալիս նաև Բրոդվեյի հանրահայտ դերասանուհի Քեթրին Կոռնելը, իսկ ռեժիսորը վերջինիս ամուսինն էր՝ Գուրթի ՄքՔլինթիքը։ Ներկայացումը ցուցադրվել է Իտալիայում, Ֆրանսիայում և Անգլիայում գտնվող զորքերի համար և հասել Նիդեռլանդների ռազմաճակատ։ Դերասանական կազմն ամեն օր այցելում էր ռազմական հիվանդանոցներ։
«Պիտեր Պեն» երաժշտական պիեսի բրոդվեյյան բեմադրություններում ու հեռուստատարբերակներում Ջիլմորը կատարում էր տիկին Դարլինգի դերը։ «Ալգոնքուինյան կլոր սեղան» հայտնի ակումբի անդամ էր ։
1964 թվականին գրել է «Four Flights Up» վերնագրով իր ինքնակենսագրությունը, որը հրատարակել է «Houghton Mifflin Harcourt» հրատարակչատունը ։
Մահ
Գիլմորը մահացել է 1986 թվականի հունիսի 30-ին քաղցկեղից, 89 տարեկան հասակում։ Հուղարկավորվել է Ալաբամա նահանգի Ուոքեր շրջանի Ահարոն գերեզմանատանը ։
Արտաքին հղումներ
Կատեգորիա:1897 ծնունդներ Կատեգորիա:1986 մահեր Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Պուլիտցերյան մրցանակակիրներ
Մանկովսկի (այլ կիրառումներ)
Մանկովսկի անվանումը կարող է ունենալ հետևյալ կիրառումները․
Մանկուկ (այլ կիրառումներ)
Մանկուկ անվանումը կարող է ունենալ հետևյալ կիրառումները․
Գերմարդ
Գերմարդ (Übermensch, Superman), «Այսպես խոսեց Զրադաշտը» աշխատությունում Ֆրիդրիխ Նիցշեի կողմից մտցված ապագա մարդու կերպար, ով իր հզորությամբ ժամանակակից մարդուն այնքանով գերազանցած կերպար, որքանով վերջինը գերազանցել է կապիկին։ Գերմարդը, լինելով համաձայն Նիցշեի հիպոթեզի, մարդկային տեսակ օրինաչափ մի դրվագ, պետք է իր մեջ կյանքի կենսական ուժերի կուտակում մարմնավորի։ Գերմարդը՝ ծայրահեղ եսակենտրոն կյանքն իր ամենաէքստրեմալ դրսևորումներով փառաբանող էակ է, ինչպես նաև արարիչ է, ով իր հզոր կամքով գծում է պատմական զարգացման ուղին։
Ֆրիդրիխ Նիցշեին «կյանքի մեծավարպետ» իրենցից ներկայացող գերմարդի նախատեսակներն են վերաբերում Ալեքսանդր Մակեդոնացուն, Հուլիոս Կեսարին, Չեզարե Բորջիային և Նապոլեոնին։
Արտաքին հղումներ
Կատեգորիա:Ֆրիդրիխ Նիցշե Կատեգորիա:Փիլիսոփայական հասկացություններ Կատեգորիա:Գերմաներեն բառեր և արտահայտություններ Կատեգորիա:Անձի կոնցեպցիաներ Կատեգորիա:Բարոյականության հասկացություններ
Պոլիա (այլ կիրառումներ)
Պոլիա, կարող է վերաբերել՝
Կավալերմաջորե
Կավալերմաջորե  (իտալ․՝Cavallermaggiore), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 5296 մարդ (2008 թվականի տվյալներով)։ Բնակչության խտությունը 104 մարդ/կմ²։ Տարածքը՝ 51 կմ²։ Փոստային ինդեքս՝ 12030։ Հեռախոսային կոդ՝ 0172։
Բնակավայրի հովանավորն է համարվում Սուրբ Գևորգը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պոլինգ (այլ կիրառումներ)
Պոլինգ, կարող է վերաբերել՝
Հեբեյ (նահանգ)
Հեբեյ (河北, ), նահանգ հյուսիսային Չինաստանում, ողողվում է Դեղին ծովի Լյաոդունյան և Բոխայվան ծոցերով։ Տարածությունը 190 հազար կմ² է, բնակչությունը՝ 42 միլիոն 1975 թվականի տվյալներով, վարչական կենտրոնը՝ Շիցզյաչժուան։ Գտնվում է հիմնականում Չինական Մեծ հարթավայրում, Ցանշան և այլ լեռներն են (1500—2000 մ)։ Ունի գետային խիտ ցանց։ Հեբեյ երկրի ինդուստրիալ շրջաններից է։ Համաչինական նշանակություն ունի ածխի արդյունաբերությունը, մետալուրգիան, մեքենաշինությունը, տեքստիլ և ճենապակու, հախճապակու արտադրությունը։ Արդյունահանվում է երկաթ, պղինձ, նավթ։ Կան ոսկու հանքեր։ Մշակում են հացահատիկ, սոյա, գետնընկույզ, քունջութ, կանեփ, բամբակենի, ծխախոտ և այլն։ Զբաղվում են անասնապահությամբ, ափամերձ շրջաններում՝ ձկնորսությամբ։ Երկաթուղիների երկարությունը 1830 կմ է։ Խոշոր ծովային նավահանգիստ է Ցինհուանդաոն։
Աշխարհագրություն
Գավառը գտնվում է Դեղին գետի ստորին հոսանքում, որտեղ այն թափվում է Դեղին ծով։  Հյուսիսում սահմանակից է Լյաոնինգ նահանգի և Ներքին Մոնղոլիայի հետ, արևմուտքում ՝ Շանսի նահանգի, հարավում ՝ Շանդոնգ նահանգի հետ։
Հեբեյ նահանգն ամբողջությամբ շրջապատում է կենտրոնական ենթակայության Պեկին և Տյանցզին քաղաքների տարածքները։
Գավառի տարածքը կազմում է 187,240 կմ² (13 -րդ տեղը երկրի բոլոր նահանգներից)։
Պատմություն
Մինգ կայսրության օրոք այս հողերի վրա ձեւավորվեց Բեյչիլի նահանգը։  1928 թվականին Չժիլի նահանգը վերանվանվեց Հեբեյ։
Բնակչություն
Ազգությունները Հեբեյ նահանգում, 2000թվականի տվյալներ
Վարչական բաժանումներ
Հեբեյ նահանգը բաժանված է 11 քաղաքային շրջանների
Մշակույթ
Հեբեյ նահանգում կան բազմաթիվ բուդդայական և դաոսական տաճարներ, որոնք այս նահանգի ամենավառ մշակութային ժառանգությունն են։
Արդյունաբերություն
Հեբեյ նահանգը Չինաստանում պողպատի խոշորագույն արտադրողն է։
Կատեգորիա:Չինաստանի նահանգներ
Հասկ
Հասկ (Spica), բույսերի ծաղկաբույլ, որի երկարացած գլխավոր առանցքի վրա բաշխված են նստադիր ծաղիկները կամ հասկիկները։ Առաջին դեպքում հասկ կոչվում է պարզ, երկրորդում՝ բարդ։ Պարզ հասկ ունեն եզան լեզուն, աղավնիճը և այլ բույսեր, իսկ բարդ՝ ցորենը, աշորան, գարին և այլ հացազգիներ։
Կատեգորիա:Բույսերի մորֆոլոգիա
Հունգարիայի զինված ուժեր
Հունգարիայի զինված ուժեր (Magyar Honvédség), Հունգարիայի զինված ուժերը կազմված են Հունգարական ժողովրդական բանակից (ՀԺԲ), որի մեջ մտնում են ցամաքային և ՀՕՊ-ի զորքերը, սահմանապահ զորքերից և բանվորական միլիցիայից։ ՀԺԲ ղեկավարում է պաշտպանության մինիստրը։ Զինված ուժերի ղեկավարությունը ըստ սկզբունքի միանձնյա է։ Քաղաքական աշխատանքը ղեկավարում է Գլխավոր քաղաքական վարչությունը։ Զորքերում, հիմնարկություններում և ռազմա-ուսումնական հաստատություններում կան քաղբաժիններ։ Հունգարիայի զինված ուժերը սկսել են կազմավորվել 1945 թվականի փետրվարից, երկիրը նացիստական լծից ազատագրելու ընթացքում։ Պատերազմի ավարտից և պրոլետարիատի դիկտատուրայի հաղթանակից հետո ՀԺԲ դարձավ պրոլետարիատի դասակարգային բանակը։ Զինված ուժերը համալրվում են 1960 թվականին ընդունված -«Հայրենիքի պաշտպանության մասին օրենքի» համաձայն, զորակոչային տարիքը 18 տարեկանն է, զինծառայության պարտադիր ժամկետը՝ 2 տարի։ Սպայական կադրերը պատրաստվում են ռազմ, ուսումնարաններում և Միկլոշ Զրինյիի անվան ռազմական ակադեմիայում։
Մանդարինկա (այլ կիրառումներ)
Մանդարինկա անվանումը կարող է վերաբերվել
Ստելիոս Ռոկոս
Ստելիոս Ռոկոս (Στέλιος Ρόκκος, 1965 թվականի փետրվարի 11, Լեմնոս կղզի), հույն երգիչ, կոմպոզիտոր և երգերի հեղինակ։
Վաղ տարիներ
Ծնվել է 1965 թվականի փետրվարի 11-ին Լեմնոս կղզում։ Վաղ մանկությունից սկսել է կիթառ նվագել, արդեն 15 տարեկան հասակում համերգներով հանդես է եկել ԱՄՆ-ում, Եվրոպայում և Իսրայելում, որպես կիթառահար։ Նույն տարիքում սկսեց նաև երգեր և երաժշտություն գրել, 1984 թվականից սկսեց հանդես գալ գիշերային ակումբներում, երգել և նվագել ռոք երաժշտություն։ Նրա առաջին ալբոմը, որը լույս է տեսել 1992 թվականին, մեծ հաջողություններ ունեցավ։
Պրոֆեսիոնալ կարիերա
1994 թվականին MBI ձայնագրման ընկերությունը պայմանագիր է կնքում Ստելիոս Ռոկոսի հետ։ Նույն թվականին լույս է տեսնում Ռոկոսի երկրորդ «Զմրուխտ և սուտակ» (Σμαράγδια και Ρουμπίνια) անունով ալբոմը։ Սկավառակի առաջին կատարումը բալլադ էր։ Ալբոմի վաճառքը շատ արագ աննախադեպ էր դարձել, մի քանի ամիս անց ձայնասկավառակը դարձել էր ոսկե։ «Զմրուխտ և սուտակ» ձայնասկավառակը Ստելիոս Ռոկոսի համար դարձել էր մեծ կարիերայի սկիզբ։
2011 - 2012 թվականներ
2011 թվականի հոկտեմբերից Ռոկոսը սկսեց համագործակցել Դիմոս Անաստասիադիսի հետ՝ աշխատելով Գլիֆադայում գտնվող «Աստղ» (Αστέρια) ակումբում։ Ծրագրի մեջ ներառվեցին ռոք, բալլադ ոճի և փոփ հիթեր ։ Ծրագիրը մեծ հաջողություններ ունեցավ և երգիչները սկսեցին կրկին հանդես գալ «Աստղ» ակումբում 2012 թվականի մայիսի 4-ից մինչև սեպտեմբերի 19-ը ։ 2012 թվականի մարտին Սալոնիկում մեծ հաջողությամբ համերգներ են անցկացվել ։
2012 թվականի սկզբին Ստելիոս Ռոկոսը ձայնագրել է երկու նոր երգեր՝ փետրվարին «Είμαι δικός σου» (նա հանդիսանում է երաժշտության հեղինակը) և ապրիլին՝ «Θυμάμαι» :
2012 – 2013 թվականներին Աթենքի ակումբներից մեկում պլանավորվում էին Ռոկոսի և Անտոնիս Ռեմոսի համատեղ ելույթները ։
Ստելիոս Ռոկոսի կողմից ձայնագրված ալբոմների մեծամասնությունը կոմերցիոն հաջողություն ունի։ Նա հանդիսանում է բազմաթիվ երգերի հեղինակ, որոնք կատարում է։ Համագործակցում է հունական երաժշտության բազմաթիվ կատարողների հետ, ինչպիսիք են Տոլիս Վոսկոպուլոսը, Յանիս Պարիոսը, Պասխալիս Տերզիսը, Յորգաս Մարգարիտիսը, Սակիս Ռուվասը, Յանիս Վարդիսը, Սոֆիա Արվանիտին, Պեգի Զինան և այլք։
Անձնական կյանք
Ռոկոսն ունի 4 երեխա, երկու որդի և երկու դուստր։ Ավագ որդին՝ Դիմիտրոսը 23 տարեկան է, կիթառահար է ։ 2008 թվականին հանդես է եկել հոր հետ ։
Արտաքին հղումներ
Կատեգորիա:Հույն երգիչներ
Հասպիս
Հասպիս, (ἴασπις — խայտաբղետ քար՝ եղնգաքար), նստվածքային կայծքարային ապար։ Ամուր է (կարծրությունը՝ 7), անթափանց, կոտրվածքը՝ խեցային։ Հիմնականում կազմված է գաղտնաբյուրեղային քվարցից, երբեմն խառնուրդի ձևով պարունակում է խալցեդոն։ Երկաթի և մանգանի օքսիդների շնորհիվ տարագույն է (կարմիր, դեղին, շագանակագույն, կանաչ)։ Տարածված է մինչքեմբրից մինչև կայնոզոյ (առավել լայն՝ պալեոզոյում)։ Առանձնացվում են ռադիոլարային և ոչ-ռադիոլարային տարբերակներ։ Բարձր կարծրության, դիմացկունության և գեղեցիկ գունավորման շնորհիվ կիրառվում է ոսկերչական գործում։
Կատեգորիա:Ապարներ
Պոլյանկի (այլ կիրառումներ)
Պոլյանկի, կարող է վերաբերել՝
Հասկնջավ
Հասկնջավ, գյուղ Արևմտյան Հայաստանում, Վանի վիլայեթի Մոկսի գավառում։ 1909 թվականին ուներ 15 տուն հայ բնակիչ։ Զբաղվում էին երկրագործությամբ և անասնապահությամբ։ Հասկնջավ գյուղի բնակիչների մեծ մասը զոհվել է 1915 թվականին, Մեծ եղեռնի ժամանակ։ Փրկվածները բնակություն են հաստատել Արևելյան Հայաստանում։
Ծանոթագրություններ
Կատեգորիա:Արևմտյան Հայաստանի գյուղեր
Ուգարիտ
Կատեգորիա:Բլուրներ այբբենական կարգով Կատեգորիա:Համաշխարհային ժառանգության նախնական ցանկ
Կլարա Փեջեթ
Կլարա Էլիզաբեթ Այսիս Փեջեթ (Clara Elizabeth Isis Paget, ), անգլիացի դերասանուհի և մոդել։ Առավել հայտնի է Էնն Բոնիի դերով «Սև առագաստներ» հեռուստասերիալից, որը պատմում է ծովահենության ոսկե դարաշրջանի մասին ։
Վաղ տարիներ
Փեջեթը ծնվել է Լոնդոնում, նկարչի և բանաստեղծուհու ընտանիքում ։
Արտաքին հղումներ
Կատեգորիա:1988 ծնունդներ Կատեգորիա:Սեպտեմբերի 12 ծնունդներ Կատեգորիա:Բրիտանացի հեռուստատեսային դերասանուհիներ Կատեգորիա:Բրիտանացի մոդելներ
Ռիվերգարո
Ռիվերգարո (Rivergaro), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչության թվաքանակը 2014 թվականի տվյալներով եղել է 7.033 : Բնակչության միջին խտությունը՝ 128 մարդ/կմ²։ Զբաղեցնում է 43,8 կմ² տարածք ։ Փոստային ինդեքս՝ 29029։ Հեռախոսային կոդը՝ 0523։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ջոզեֆ Քոնրադ
Կենսագրություն
1886 թվականին ստացել է Անգլիայի քաղաքացիություն, սակայն իրեն միշտ համարել է լեհ։ Չնայած անգլերեն լավ չի խոսել մինչև իր հասուն տարիքը (որից հետո էլ նրա խոսքում նկատելի էր օտար լեզվի ազդեցության առկայությունը), նա արձակի մեծ վարպետ էր և յուրահատուկ կերպով անգլիական գրականությունը հարստացրեց բազում նորարարություններով։ Դեռ վաղ տարիքից տիրապետել է ֆրանսերեն և իր մայրենի լեհերենին, իսկ անգլերեն սովորել է միայն քսանական թվականների վերջերին, սակայն նախընտրել է գրել հենց այս լեզվով։ Երբ նրան հարցրել են, թե ինչու՞ չի գրում ֆրանսերեն, պատասխանել է. «Անգլերենը այնքան ճկուն լեզու է, որ երբ դու չես գտնում հարմար բառը, կարող ես պարզապես հորինել այն, իսկ ֆրասներենով գրելու համար պետք է լինես այնպիսի գեղարվեստագետ, ինչպիսին է Անատոլ Ֆրանսը»։ Քոնրադն ասել է, որ վախենում է գրել ֆրանսերենի նման կատարելապես հղկված լեզվով։
Քոնրադին համարում են վաղ շրջանի մոդեռնիստ գրող, սակայն նրա գրվածքներում նկատելի են նաև 19-րդ դարի ռեալիզմին հատուկ մոտիվներ։ Նրա գրվածքների գլխավոր կերպարները հակահերոսներ են։ Քոնրադի ստեղծագործությունը հետագայում մեծ ազդեցություն է թողել Թոմաս Սթեռնս Էլիոթի, Ուիլյամ Ֆոլքների, Գրեհեմ Գրինի, իսկ նորագույն գրողներից՝ Սալման Ռուշդիի վրա։ Քոնրադի վեպերի հիման վրա բազմաթիվ ֆիլմեր են նկարահանվել։
1878 թվականին Քոնրադը ինքնասպանության փորձ է կատարել։ Այս դիպվածը բացատրվում է նրանով, որ նա շատ պարտքեր էր կուտակել և հոգեբանական մեծ ճնշման տակ էր։
Ջոզեֆ Քոնրադը մահացել է 1924 թվականի օգոստոսի 3-ին, իր տանը, Անգլիայում, հավանաբար սրտի կաթվածից։
Արտաքին հղումներ
Կատեգորիա:Անգլիացի արձակագիրներ Կատեգորիա:20-րդ դարի վիպասաններ Կատեգորիա:Գրական կեղծանուններով հայտնի հեղինակներ Կատեգորիա:Գիտաֆանտաստիկ գրողներ Կատեգորիա:Անգլիացի սցենարիստներ Կատեգորիա:Ինքնակենսագիրներ Կատեգորիա:20-րդ դարի անգլիացի վիպասաններ Կատեգորիա:Մոդեռնիստ գրողներ Կատեգորիա:Անգլիացի գրողներ Կատեգորիա:Անգլիացի վիպասաններ Կատեգորիա:Անգլալեզու դրամատուրգներ Կատեգորիա:Կաթվածից մահացածներ
Սենտ Անդրե դը լա Ռոշ
Սենտ Անդրե դը լա Ռոշ (Saint-André-de-la-Roche), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Նիցցա-7 կանտոնում ։ Մինչև 2015 թվականի մարտը կոմունան վարչականորեն ընդգրկված էրՆիցցա-13 կանտոնի կազմում (Նիցցա շրջան)։
Կոմունայի տարածքը կազմում է 2.86 կմ², բնակչությունը՝ 4561 մարդ (2006) աճի միտումով։ 5346 մարդ (2012), բնակչության խտությունը՝ 1869,2 մարդ/կմ²։
Բնակչություն
Կոմունայի բնակչությունը 2011 թվականին կազմել է 5286 մարդ, 2012 թվականին՝ 5346 մարդ.
Բնակչության թվաքանակի դինամիկան ։